11.2.2022.
LV
Eiropas Savienības Oficiālais Vēstnesis
C 70/21
3.6.
Ar reģistrēto nosaukumu apzīmētā produkta marķēšanas īpašie noteikumi Uz iepakojuma obligāti ir vārdi “Arroz del Delta del Ebro” vai “Arròs del Delta e l’Ebre”, kā arī ACVN īpašais logotips, ES logotips un vispārīgi dati, kas jānorāda saskaņā ar piemērojamajiem tiesību aktiem.
ACVN īpašā logotipa krāsu reprodukcija:
4.
Ģeogrāfiskā apgabala īsa definīcija Rīsus, ko aizsargā ar ACVN “Arroz del Delta del Ebro”, audzē un apstrādā Ebro deltas reģionā, kas ietilpst Taragonas [Tarragona] provinces Baix Ebre komarkā un El Montsià komarkā.
Ražošanas apgabalu veido visa Deltebre un Sant Jaume d’Enveja pašvaldību teritorija, kā arī daļa L’Aldea, Amposta, L’Ampolla, Camarles un Sant Carles de la Ràpita pašvaldību teritorijas, kas atrodas Ebro deltas teritorijā.
Rīsu apstrādes un slīpēšanas apgabals sakrīt ar to pašvaldību teritoriju robežām, kuras veido ražošanas apgabalu.
5.
Saikne ar ģeogrāfisko apgabalu
5.1.
Ģeogrāfiskā apgabala specifika V ē s t u r i s k i e f ak t o r i Rīsu audzēšana Ebro deltas apgabalā ir tradicionāla nodarbošanās, kas cieši saistīta ar Ebro deltas izveidošanos un fiziski ģeoloģisko attīstību.
Pastāv vairākas rakstiskas norādes, kas liecina par saikni starp tradicionālo rīsu audzēšanu un Ebro deltas apgabalu.
Citu liecību starpā jāatzīmē Lluís Solé y Sabaris darbs “Geografía de Catalunya” (“Katalonijas ģeogrāfija”, 1958), kurā minēts, ka “XV gadsimtā sākās mēģinājumi audzēt rīsus Ebro deltā, taču lielāko uzplaukumu šā kultūrauga audzēšana piedzīvoja XIX gadsimtā”.
Šajā pašā grāmatā arī ir norādīts, ka: “(..) deltā, kas tika izmantota sezonas ganībām, Canal de la Derecha [labās puses kanāls], kuru izveidoja Xerta ciematā XIX gadsimta otrajā pusē, ļāva veikt apūdeņošanu ar saldūdeni un uzsākt rīsu audzēšanu, kas laika gaitā pakāpeniski paplašinājās; norisinājās arī pārsāļoto augšņu atsāļošanās un varēja iegūt labu ražu”.
Rīsu audzēšana bez pārtraukuma ir turpinājusies līdz pat šodienai, un rīss ir galvenais apgabalā audzētais kultūraugs.
Dabas faktori Rīsu audzēšanas attīstību Ebro deltā nosaka gan klimatiskās, gan augsnes īpatnības, kā arī tās sāļums un gruntsūdens līmenis.
Ebro deltas dūņainās augsnes ir ļoti auglīgas un piemērotas rīsu audzēšanai.
Šo augšņu veidošanās ir cieši saistīta ar apūdeņošanu un metodi, ko dēvē par colmateo (ūdens un zemes masu kombinēta pārvietošana, lai sagatavotu augsni pirms sējas).
Tā kā apgabals atrodas uz 40° ziemeļu platuma paralēles un pa to stiepjas 19 °C izoterma, tur iegūtā rīsu raža ir viena no vislielākajām pasaulē.